Når du har børstet dine tænder grundigt, fylder du én dråbe blegemiddel i midten af skinnen, så den blegende gel løber naturligt ud, så det dækker hele skinnen. Herefter sættes skinnen i munden med et let tryk. Skinnen laves, så den kan klikkes på tænderne, så den ikke falder ud. Efterfølgende kan du skylle munden, for at fjerne overskydende blegemiddel. Lad skinnen sidde i din mund i det aftalte interval. Det er typisk mellem ½ til 2 timer, hvorefter skinnen tages ud og skylles, så den er ren og er klar til næste gang.